Source: https://www.rakennusteollisuus.fi/Tietoa-alasta/Tyoturvallisuus/Kampanjat-ja-kilpailut/Turvallisuusviikko/
Timestamp: 2020-07-04 11:47:09+00:00
Document Index: 3135461

Matched Legal Cases: ['kko ', 'kko\n', 'kko ', 'kko ', 'kko ', 'kko ']

Rakennusteollisuuden turvallisuusviikko 2020 - Rakennusteollisuus RT ry
Etusivu › Tietoa alasta › Työturvallisuus › Kilpailut ja kampanjat › Turvallisuusviikko
Rakennusteollisuuden turvallisuusviikko 2020
Tänä vuonna koronavirusepidemian vuoksi turvallisuusviikko järjestettiin poikkeusohjelmin.
Tänä vuonna tulee kaikessa järjestämisessä ottaa huomioon koronavirusepidemian tuomat rajoitukset. Yrityksen on hyvä valita muutama omalle toiminnalle keskeinen työturvallisuuden kehittämiskohde.
14.5. klo 9.00 webinaari kvartsipölylle altistumisen valvonnasta
Lisätiedot ja linkki webinaariin
Tästä vinkkejä yrityksiltä muille yrityksille
Turvallisuudessa pieneltäkin tuntuvalla teolla voi olla suuret positiiviset seuraukset. Turvallisuusviikolla asiaa voi tuoda esille helpolla tavalla järjestämällä omalla työmaalla kilpailu hyvistä turvallisuusideoista. Katso tästä mallia, kuinka Hartelassa kannustetaan ilmiantamaan paras turvallisuusteko. Toteutustapaa voi soveltaa omissa puitteissa työmaalle sopivaksi.
Hartelassa kannustetaan kaikkia myös turvallisuusviikon monttumaanantaina ja telinetorstaina kiinnittämään erityistä huomiota turvallisuuteen. Saa matkia!
Hartelan toimia turvallisuusviikolla (pdf)
Millaista on matkapuhelimen turvallinen käyttö työmaalla? Mitä teet ensimmäiseksi, kun työkaverisi on pudonnut työskentelytasolta ja roikkuu valjaiden varassa? NCC on teettänyt työntekijöilleen turvallisuusvisan, jota voi hyödyntää sellaisenaan tai ottaa mallia. Viisi kielivaihtoehtoa.
Testaa turvallisuusosaamistasi tästä linkistä
Skanskan video pysähdy ja valitse turvallinen kuormanpurku ja nosto
Videon voi katsoa tästä linkistä
Skanska-pakka
Skanska-pakka on apuväline rakennustyöhön, jonka vaarat on tunnistettu ja riskit hallinnassa. Pakasta löytyvät toimivan työmaan ohjeet ja säännöt, joita tulee noudattaa.
Pakkaa voi käyttää suoraan verkossa
Muuraustyöryhmä oli muuraamassa asuinkerrostalon tiilijulkisivua kahdella vierekkäisellä mastolavalla kuudennen kerroksen korkeudella. Tapahtumaketjun seurauksena 51-vuotias kirvesmies putosi maahan ja menehtyi. Tapaturmavakuutuskeskus laatii havainnollisia kuvauksia kuolemaan ja vakavaan vammautumiseen johtaneista työpaikkatapaturmista. Aineisto sopii sellaisenaan hyvin koulutuskäyttöön. Ettei sama toistuisi uudestaan enää missään muualla.
Torstai on turvallisuusviikon perinteinen telinepäivä. Oikein pystytetyt rakennustelineet ja sääsuojat ovat turvallisia niiden käyttäjille. Telinetorstaina suosittelemme ylimääräistä telineisiin ja sääsuojauksiin kohdistuvaa tarkastusta, jossa varmistetaan mm. telineen perustusten kantavuus, telineen ankkurointi, ja suojakaiteiden toteutus. Sääsuojan osalta tulee tarkistaa, onko sääsuojauksesta laadittu suunnitelma ja miten sääsuoja on suunniteltu kiinnitettävän suojattavaan kohteeseen tai tukitelineen päälle ja onko sääsuoja asennettu tehdyn suunnitelman mukaisesti.
Työturvallisuusviikolla on hyvä yrityksissä toteuttaa omia teemapäiviä. Teemapäivien järjestämisessä pitää kuitenkin ottaa huomioon koronavirusepidemian tuomat rajoitukset ja alla olevia vinkkejä voi soveltaa niiden mukaisesti. Esimerkkejä teemapäivien aiheeksi:
Pölyntorjunta ja -hallinta rakennusalalla
Työmaiden siisteys. Päivän aikana esim. siivotaan työmaa ja samalla esim. tarkistetaan jätteiden käsittely ja varastointi työmaalla. Virusepidemian aikaan pitää kiinnittää erityinen huomio desinfiointiin ja käsihygieniaan.
Havainnointi- ja ilmoitusmenettelyn avulla parannetaan työntekijöiden tietoisuutta työturvallisuudesta ja tehdään helpoksi vaaroista raportoiminen ja niihin puuttuminen. Ilmoitusten ja havaintojen keräämiseksi on olemassa erilaisia käytäntöjä.
Turvallisuusviikolla voi järjestää työmaiden välisen kilpailun siitä, mikä työmaa tekee eniten turvallisuushavaintoja suhteutettuna tehtyjen työtuntien määrään.
Torninosturista pelastaminen
Torninosturista pelastaminen on huonosti tunnistettu velvoite rakennustyömaalla ja sitä harjoitellaan aniharvoin. Rakennuskonepäälliköt ry teki videon ja kirjallisen ohjeen torninosturista pelastamiseksi.
Viikolle aiemmin ilmoitettuja yhteisiä tapahtumia ja seminaareja järjestetään syksyllä.
Edellisten turvallisuusviikkojen aineistoja:
Turvallisuusviikko 2019
Turvallisuusviikko 2018
Turvallisuusviikon seminaareista osa järjestetään syksyllä, uusista ajankohdista ilmoitetaan myöhemmin.